# MØTE NR 4/ 2014 I UNIVERSITETETS STUDIEKOMITÉ

Torsdag 6. november 2014, kl 14.15 – 15.45.

Kollegierommet, 10. etg i Lucy Smiths Hus.

|  |  |
| --- | --- |
| **Tilstede fra komiteen:**  Ragnhild Helen Hennum, prorektor og leder  Trygve Bergsåker, studiedekan Jus  Ingrid Os, Studiedekan Med.fak.  Gro Enerstvedt Smenes, studieleder HF (vikar)  Solveig Kristensen, Studiedekan MN  Eva Fetscher, seniorkonsulent OD (vikar)  Bjørn Erik Rasch, Prodekan SV  Eli Ottesen, Studiedekan UV  Tone Dyrdal Solbrekke, koordinator for FUP  Runar Bjørkvik Mæland, Studentparlamentet  Kaja Elisabeth de Ru, Studentparlamentet  Sahana Sriskandarajah, Studentparlamentet | **Forfall:** Anne Merethe Aas, studiedekan OD Hallgeir Elstad studiedekan, TF  Gro Bjørnerud Mo, Studiedekan HF |
| **Tilstede fra sekretariatet:** Monica Bakken, avdelingsdirektør, AF  Anne Grete Grude, rådgiver AF | **Observatører:**  Eystein Gullbekk, universitetsbibliotekar UB  Ellen marie Tefre, rådgiver SFFU/ AF Hege B. Pettersen, seksjonssjef SFFU/ AF |

**VEDTAKSSAKER**

**1. Revidert funksjonsbeskrivelse for UiOs Studiekomité**

Studiekomiteen utpekte i forrige møte tre medlemmer som fikk i oppgave å utforme forslag til

revidert funksjonsbeskrivelse. Studiedekan Solveig Kristensen la frem arbeidsgruppens

forslag til navneendring og revidert funksjonsbeskrivelse. Komiteen var positiv til forslaget.

**Vedtak:** Studiekomiteen anbefaler ledelsen å vedta forslaget til funksjonsbeskrivelse for UiOs

Utdanningskomité, med den endring at Universitetsbiblioteket blir fast medlem.

**Vedlegg:** Forslag til funksjonsbeskrivelse for UiOs Utdanningskomité

**2. Seminar og møteplan for 2015**

Prorektor Ragnhild Helene Hennum la frem forslag til seminar og møteplan for

vårsemesteret 2015. Studiekomiteen imøtekom forslaget om seminar, men ønsket et nytt

tidspunkt.

**Vedtak:** Studiekomiteen slutter seg til forslaget om dagsseminar på nyåret 2015, men med nytt

tidspunkt. Datoer for komiteens møter våren 2015 sendes ut på nytt for innspill.

**Vedlegg:** Forslag til dagsseminar og møteplan for våren 2015.

**DISKUSJONSSAKER**

**3. Bruk av ansiktsdekkende hodeplagg i studier ved UiO.**

*Studiedekan Eli Ottesen* fra UV innledet til diskusjonen. Det vises til egen PP- presentasjon.

**Oppsummert fra diskusjonen:**

Studiekomiteen støtter dagens retningslinjer. Faglige vurderinger av hvorvidt niqab kan brukes i et gitt studie må gjøres lokalt. Det er viktig med god informasjon til studenter og søkere, særlig på de studier der det er foretatt en vurdering. Flere av studiekomiteen s medlemmer fremholdt at det er behov for skriftliggjøring av UiOs generelle retningslinjer og en vurdering av mulige klageordninger for studentene.

**4. Revisjon av kvalitetssystemet for UiOs utdanningsvirksomhet***Prorektor Ragnhild Helene Hennum* orienterte.   
Forslag til revidert kvalitetssystem ble sendt på høring ved UiO tidligere i år og fikk generelt god oppslutning. Høringsinstansene er delte i synet på tilsynssensor og hvorvidt ordningen bør styrkes, legges om eller legges ned.

Flere fakulteter melder at ordningen med tilsynssensor ikke fungerer etter hensikten. Det synes derfor lite hensiktsmessig å opprettholde den som et obligatorisk element i kvalitetssystemet. Universitetet i Oslo må likevel påse at evaluering av vurderingene og vurderingsordningen skjer på en god måte og i tråd med uh- loven. Fakultetene står fritt til å videreføre tilsynssensorordningen der hvor den fungerer. De fakultetene som ønsker å avvikle ordningen med tilsynssensor anmodes om innspill til alternative ordninger for evaluering av vurderingen og vurderingsordningene. Notat med bestilling til fakultetene sendes om kort tid. Innspillene samles og diskuteres videre i komiteen på nyåret.

**ORIENTERING/ ERFARINGSDELING:**

**5. Studentparlamentets handlingsplan for 2014/ 2015**

Det vises til egen PP- presentasjon. *Marianne Andenæs, leder i Studentparlamentet,* presenterte kort handlingsplanen for 2014/15 med fokus på følgende målsetninger:

* at alle vurderingsresultater ved UiO automatisk begrunnes
* at alle bachelorprogram har 30 frie studiepoeng innenfor et semester.   
  Dette for å legge til rette for praksis, utveksling og tverrfaglighet
* at forhåndsgodkjenninger ved utveksling ikke må behandles på nytt ved endt utveksling

**6. Riksrevisjonen på besøk ved MN- fakultetet***Orientering ved Studiedekan Solveig Kristensen*.   
Riksrevisjonen reviderer Kunnskapsdepartementet og kartlegger blant annet myndighetenes og institusjonenes innsats for å styrke gjennomføringen og redusere frafallet i høyere utdanning. MN har i den anledning levert dokumentasjon om temaet til Riksrevisjonen og gjennom intervju har fakultetet gitt sin vurdering av gjennomføring og frafall som kvalitetsparametere og som styringsinstrumenter. Det arbeides pt med ferdigstilling av rapporten.

MN- fakultetet har i tillegg deltatt i en kartlegging i regi av NIFU med tittelen «Satsing på matematikk, naturvitenskap og teknologi (MNT-fag): Hvordan følges de politiske føringene opp ved universiteter og høgskoler?» Kartleggingen er gjort på oppdrag av Kunnskapsdepartementet og rapporten er tilgjengelig på <http://www.nifu.no/publications/1169678/>

**EVENTUELT**

7. **Digital eksamen.** Studiekomiteen blir referansegruppe for prosjektet, mandat er sendt ut til Studiekomiteen medlemmene som orientering.

**8. Utdanningslederprogrammet**  
Invitasjon til tredje runde av utdanningslederprogrammet sendes fakultetene om få dager. Målgruppen er den samme, det er mindre justeringer i innholdet. På grunn av begrenset antall plasser må fakultetene koordinere antall deltakere internt.

3. desember 2014

Ragnhild Helene Hennum

prorektor   
(sign.)

Anne Grete Grude  
 rådgiver

(sign.)